Legal Document

Category: 1049

Text:
106. ΑΠΟΦΑΣΗ ΥΠΟΥΡΓΩΝ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ  Αριθ.2017760/2403/0022 της 29 Μαρτ./19 Απρ.1996 (ΦΕΚ Β 256) Αποζημίωση εισπρακτόρων λόγω απασχόληση εκτός έδρας ή γραφείου. Έχοντες υπόψη: 1.Τις διατάξεις του άρθρ.110 Νομ.1188/81 "Περί κυρώσεως του Κώδικος περί καταστάσεως προσωπικού οργανισμών Τοπικής Αυτοδιοικήσεως" (ΦΕΚ 204 Α'). 2.Τις διατάξεις του άρθρ.3 παρ.7 του Νόμ.2347/95 "Αναγνώριση του κέντρου των Περιφερειών της Ευρωπαϊκής Μεσογείου για το περιβάλλον (ΚΕ.Π.Ε.ΜΕ.Π.) και άλλες διατάξεις" (ΦΕΚ 221/Α'). Σελ.140,498(α) Τεύχος 1425 Σελ. 48 3.Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του Κρατικού προϋπολογισμού, αλλά σε βάρος των προϋπολογισμών των Ο.Τ.Α., το ύψος της οποίας ανέρχεται σε 210.000.000 δραχμές ετησίως ήτοι 700 Χ 300.000 = 210.000.000, αποφασίζουμε: Καθορίζουμε όπως η προβλεπόμενη από το β' εδάφιο της παρ.2 του άρθρ.110 Νομ.1188/1981 ετήσια αποζημίωση των τακτικών δημοτικών και κοινοτικών εισπρακτόρων, να μην υπερβαίνει τα 5/3 του ετήσιου βασικού μισθού του δικαιούχου. Η προκύπτουσα διαφορά των 2/3 από τα 5/3 του βασικού μισθού, σε καμμιά περίπτωση δεν μπορεί να υπερβεί το ποσό των 300.000 δρχ. ετησίως για κάθε εισπράκτορα.